b"\n_START_ARTICLE_\nFCM 36\n_START_SECTION_\nZgodovina\n_START_PARAGRAPH_\nLeta 1933 je podjetje Hotchkiss izdalo pro\xc5\xa1njo za proizvodnjo lahkih tankov. Francoska vojska je na to pro\xc5\xa1njo odgovorila tako, da je k sodelovanju pozvala vso francosko industrijo. Na razpisu so se prijavila podjetja Hotchkiss s tankom Hotchkiss H-35, Renault s tankom Renault R-35 in FCM s tankom FCM 36._NEWLINE_Podjetje Forges et Chantiers de la M\xc3\xa9diterran\xc3\xa9e (FCM) je \xc5\xbee imelo izku\xc5\xa1nje s proizvodnjo tankov. Izdelali so 10 tankov Char 2C. Leta 1921 so tudi sodelovali pri proizvodnji tankov Char B1. In\xc5\xbeenir Boudrot, ki je izdelal menjalnik za tank Char B, je dobil novo nalogo, da izdela moderen tank, ki bi se kosal na nate\xc4\x8daju z drugimi tanki. Marca 1934 je predstavil lesen model novega tanka (FCM 36) francoski vojski. 2. aprila 1935 je bil tank predstavljen komisiji (Commission de Vincennes). Komisiji se je ukrivljen oklep zdel zelo zanimiv. Pri prototipu so odkrili nekaj mehani\xc4\x8dnih te\xc5\xbeav, zato ga je proizvajalec, ko ga je \xc5\xa1e sam testiral, skoraj v celoti prenovil. Leta 1936 je bil tank \xc5\xa1e enkrat testiran. 9. julija istega leta je komisija (Commission d'Infanterie) naznanila, da je FCM 36 bolj\xc5\xa1i od tanka Hotchkiss H-35 in Renault R-35. Najve\xc4\x8dja te\xc5\xbeava Francije v tistem \xc4\x8dasu je bila, da ni bila zmo\xc5\xbena serijsko izdelovati teh tankov. Zaradi bli\xc5\xbeajo\xc4\x8de se neizogibne vojne je naro\xc4\x8dila 100 tankov."